Ankomst: Hvordan kommer man fra flyplassen til sentrum i Roma?
Enten du lander på Aeroporto Internazionale Leonardo da Vinci (Fiumicino) eller på Aeroporto di Roma Ciampino, så er det flere veier som fører deg til Roma. Fra Fiumicino kan du ta ekspresstoget Leonardo Express for en billettpris på omkring €14 (rundt NOK 140,-), da kommer du til hovedstasjonen i byen. Eller du kan ta Fr1 toget til rundt €8 (omkring NOK 80,-). Det går også buss fra flyplassen og inn til byen, Cotral- og SIT-busser, noe som tar cirka en time. Italienerne har også noe så fint som transfer til ditt hotell, dette koster deg omkring €25 (omkring NOK 250,-), deretter omkring €6 (cirka NOK 60,-) per ekstra person. Dette kalles Airport Shuttle. De har også noe så fint som transfer til sentrum, da betaler du omkring €27 (omkring NOK 270,-). Du kan selvsagt også bestille en taxi, men da betaler du rundt €48 (omkring NOK 480,-) inn til sentrum. Fra Ciampino har du samme muligheten for transfer til sentrum eller hotellet ditt som fra Fiumicino, i tillegg til buss og taxi, reisetiden er noe kortere fra denne flyplassen og transfer til sentrum koster derfor noen euro mindre.